钦定古今图书集成/明伦汇编/宫闱典/第119卷 > 《追封皇后曾祖芸制》前人
## 钦定古今图书集成/明伦汇编/宫闱典/第119卷 > 《追封皇后曾祖芸制》前人

敕：朕以纯孝事亲，至诚飨帝。躬执牲玉，造于郊庙；均
畀嘉福，敷于四海。眷坤仪之重，实相祠事，追贲曾世，
厥惟旧典。皇后曾祖芸，材武沈雄，志尚超迈，风称驰
于藩屏，勋业茂于戎韬，储积善谋，延施来裔。向以椒
闱之贵，袭疏圭壤之封。属此明禋，易居全魏，刻章告
策，英魄其承。